ⵥⵕⴰⵢⴼⴰ (ⴰⴼⵉⵍⵎ)

ⵥⵕⴰⵢⴼⴰ ⵉⴳⴰ ⵢⴰⵏ ⵓⴼⵉⵍⵎ ⴰⵙⵉⵏⵉⵎⴰⵢ ⴰⵎⴰⵣⵉⵖ ⵏ ⵓⵎⵙⵙⵓⴼⵖ ⵄⴱⴷⵍⵄⵣⵉⵣ ⵓ ⵙⵙⴰⵢⵃ, ⵉⴽⵛⵎ ⴳ ⵓⵙⴰⵜⴰⵍ ⵏ ⵜⴰⵏⵏⴰⵢⵜ ⵜⴰⵏⴰⵥⵓⵕⵜ ⵏⵏⴰ ⵉⵙⵔⵙⵏ ⵜⴰⵖⴹⴼⵜ ⵖⴼ ⵜⴰⵢⵙⵉ ⵜⴰⴽⵎⴰⵎⵜ ⴷ ⵜⴰⵔⴽⵎⴰⵎⵜ ⵏ ⵜⴷⵍⵙⴰ ⵜⴰⵎⴰⵣⵉⵖⵜ. ⴰⴼⵉⵍⵎ ⵉⴳⴰ ⵙⴳ ⵓⵙⵉⵏⴰⵔⵢⵓ ⵏ ⵍⵃⵓⵙⴰⵢⵏ ⴱⵔⴷⴰⵡⵣ, ⴷ ⴰⵔ ⵉⵙⵉⴳⴳⵉⵍ ⴳ ⵜⵙⵉⵏⵔⴰⵏⵜ ⵏ ⵜⵡⴰⵔⴳⵉⵜ ⴷ ⵜⵉⵍⴰⵡⵜ ⵙ ⵓⵙⵎⵔⵙ ⵏ ⵡⵓⵎⵉⵢ ⴰⵖⵔⴼⴰⵏ.ⵜⴰⵙⵏⴰ ⵏ ⵜⵉⴼⴰⵡⵜ. ⴰⵎⴰⴳⵔⴰⴷ ⵖⴼ ⵓⴼⵉⵍⵎ ⵏ ⵥⵕⴰⵢⴼⴰ, 25 ⴷⵓⵊⴰⵏⴱⵉⵔ 2025, (ⵙ ⵜⵄⵔⴰⴱⵜ). ⵉⵜⵜⵢⵓⵥⵕⴰ ⴳ 12/1/2026.

 ⵜⴰⵏⵏⴰⵢⵜ ⵜⴰⵏⴰⵥⵓⵕⵜ ⴷ ⵓⵙⵓⴼⵖ 
ⴰⵔ ⵉⵜⵜⴷⴷⵓ ⵓⵎⵙⵙⵓⴼⵖ ⵄⴱⴷⵍⵄⵣⵉⵣ ⵓ ⵙⵙⴰⵢⵃ ⴳ ⵜⵓⴳⴷⵜ ⵏ ⵉⴼⵉⵍⵎⵏ ⵏⵏⵙ ⵙ ⵓⵙⴷⵉⴽⵏ ⵖⴼ ⵉⵙⵉⵏⴰⵔⵢⵓⵜⵏ ⵍⵍⵉ ⴱⴰⵀⵔⴰ ⵉⵣⴷⵉⵏ ⴷ ⵜⴰⵢⵙⵉ ⵜⴰⴽⵎⴰⵎⵜ ⴷ ⵜⴰⵔⴽⵎⴰⵎⵜ ⵏ ⵜⴷⵍⵙⴰ ⵜⴰⵎⴰⵣⵉⵖⵜ, ⴳ ⵓⴷⵖⴰⵔ ⵏ ⵉⵙⵇⵙⵉⵜⵏ ⵏ ⵉⵎⵓⵜⵜⵉⵢⵏ ⵉⵏⴰⵎⵓⵏⵏ ⵉⴽⵓⵢⴰⵙⵙⵏ ⵏ ⵖⵉⵍⴰ, ⵏⵖ ⵜⵉⵎⵙⴰⵔⵉⵏ ⵏ ⵜⵎⵜⵔⴰⵔⵜ ⴷ ⵉⵙⵢⴰⴼⴰⵜⵏ ⵏⵏⵙ, ⵉⵣⴷⵉ ⴳ ⵓⵙⵏⴼⴰⵔ ⴰⴷ ⴰⵏⴰⵥⵓⵕ ⴷ ⵓⵙⵉⵏⴰⵔⵉⵙⵜ ⵍⵃⵓⵙⵉⵏ ⴱⴰⵔⴷⴰⵡⵣ, ⵍⵍⵉ ⵢⵓⵙⵉⵏ ⴰⵏⵏⵣⴳⵎ ⴰⵏⵏ ⵏⵉⵜ ⴳ ⵓⵙⵡⵉⵔ ⵏ ⵜⵎⵔⵏⴰ ⵏ ⵜⵉⵔⵔⴰ ⵏⵏⵙ ⵜⵉⵙⵉⵏⴰⵔⵉⵙⵜⵉⵏ.

 ⵜⵓⵜⵍⴰⵢⵜ ⴷ ⵜⵙⵉⵏⵓⴳⵔⴰⴼⵜ 
ⵉⴼⵉⵍⵎⵏ ⵏ ⵓⵎⵙⵙⵓⴼⵖ ⵓ ⵙⵙⴰⵢⵃ ⴰⵔ ⵙⴼⵓⴳⵍⵓⵏ ⵙ ⵜⵓⵜⵍⴰⵢⵜ ⴳ ⵓⵙⵡⵉⵔ ⵏ ⵓⵎⵙⴰⵡⴰⵍ, ⴰⵢⵍⵍⵉⴳ ⵜⵓⵎⴰⵏ ⵜⵣⴷⴷⵉⴳ ⴷ ⵜⵜⵓⵙⵜⴰⵢⵏⵜ ⵜⴳⵓⵔⵉⵡⵉⵏ ⵏⵏⵙ ⵙⴳ ⵜⵎⴰⵣⵉⵖⵜ ⵜⴰⵥⵖⵓⵕⴰⵏⵜ, ⵜⴻⵜⵜⵓⵙⵉⵍⵖ ⴳ ⵢⴰⵜ ⵜⴽⴽⵍⵜ ⵙ ⵜⵡⵉⵍⴰ ⵏ ⵜⵡⵉⵏⴰⵙ ⵜⵓⵏⵣⵉⵍⵉⵏ ⴷ ⴽⵔⴰ ⵏ ⵜⴽⴽⵍⵜ ⵢⴰⴹⵏ ⵙ ⵜⵡⵉⵍⴰ ⵜⴰⵍⵡⴰⵜ ⵜⴰⵣⴰⵎⵓⵍⵜ/ⵜⴰⴷⵓⴳⴰⵎⵜ, ⵜⵥⴹⴰⵕ ⴰⴷ ⵜⵙⵙⵎⵔⵙ ⴰⵏⵣⴰⵜⵏ ⴷ ⵜⵏⴼⴰⵍⵉⵏ ⵜⵉⵎⴷⵢⴰⵣⵉⵏ ⵏ ⵜⴰⵢⵙⵉ, ⴷ ⵜⵥⴹⴰⵕ ⴰⴷ ⵜⵙⴽⵓⵜⵜⵉ ⵖⴼ ⵜⵏⴼⵓⵙⵜ ⵜⴰⵖⵔⴼⴰⵏⵜ ⵏⵏⴰ ⵉⵜⵜⵢⵓⵙⵙⴰⵏⵏ, ⴰⴼⴰⴷ ⴰⴷ ⵜⵣⵣⵔⵉ ⵢⴰⵜ ⵜⵛⵜⵔⵜ ⵜⵙⵏⵉⵍⵙⴰⵏⵜ ⵉⴷⵓⵙⵏ. ⴷ ⵣⵓⵏ ⴷ ⵉⴳ ⵜⴳⴰ ⵜⵎⵙⵜⴳⴳⴰⵔⵜ ⵏ ⵓⴼⵔⴰⴳ ⵖⴼ ⵜⴳⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⵜⵉⵥⵖⵓⵕⴰⵏⵉⵏ ⴳ ⵎⴰⴷ ⵉⵥⵍⵉⵏ ⵙ ⵓⵎⵢⴰⵡⴰⴹ ⴰⵎ ⵢⴰⵏ ⵙⴳ ⵉⵎⵙⵓⵔⴰⵙ ⵏ ⵉⴼⵉⵍⵎⵏ ⵏ ⵓⵎⵙⵙⵓⴼⵖ ⴰⴷ ⴰⵅⴰⵜⴰⵔ.

ⵏⵏⵉⴳ ⵏ ⵜⵓⵜⵍⴰⵢⵜ, ⴰⵔ ⵉⵜⵜⵉⵍⵉ  ⵓⵙⴷⴷⵉⴷ ⵙ ⵢⴰⵜ ⵜⵡⵉⵍⴰ ⵉⵜⵜⵢⵓⵍⴰⵙⵏ ⵖⴼ ⵓⵙⵎⵓⵜⵜⴳ ⵏ ⵉⵙⴰⵢⵔⴰⵔⵏ ⵏ ⵜⵎⵙⴰⵔⵉⵏ ⵙ ⵓⴱⵔⵉⴷ ⵏ ⵉⵎⵏⴰⴷⵏ ⵍⵍⵉ ⵉⵙⵙⵉⵍⵉⵖⵏ ⵜⵓⵥⴽⵉⵡⵉⵏ ⵏ ⴽⵔⴰⵢⴳⴰⵜⵜ ⴰⴼⵉⵍⵎ, ⵙⵡⴰ ⵙⴳ ⵜⴳⴳⵓⵔⵜ ⵏ ⵜⵙⵉⵏⵓⴳⵔⴰⴼⵜ ⵍⵍⵉ ⵢⵓⵎⵥⵏ ⴰⴷⴷⵓⵔ ⴰⵅⴰⵜⴰⵔ ⵏⵖ ⵙⴳ ⵢⴰⵏ ⵓⴽⴰⵙⵜⵉⵏⴳ ⵉⴼⵓⵍⴽⵉⵏ, ⵍⵍⵉ ⵉⵙⴳⴳⵔⵏ ⴰⵣⵣⴳⵉⵔ ⵉⵖⵓⴷⴰⵏ ⵏ ⵓⵙⵎⵓⵜⵜⵉ ⵏ ⵓⵙⵉⵏⴰⵔⵢⵓ ⵙⴳ ⵓⴹⵕⵉⵚ ⵉⵜⵜⵢⵓⵔⴰⵏ ⵖⵔ ⵓⴼⵉⵍⵎ, ⴰⵢⵍⵍⵉⴳ ⵓⵔ ⴰⵔ ⵉⵜⵜⵉⵍⵉ ⵓⵏⵅⵅⵍ ⵏ ⵜⵉⵍⴰⵍⵜ ⵏ ⵉⴽⵙⵉⵙⵡⴰⵔⵏ ⴷ ⵜⵎⵍⵙⴰ ⴳ ⵓⵙⵖⴰⵍ ⵙ ⵜⵉⵍⴰⵡⵜ ⵏ ⵜⵎⵙⴰⵔⵉⵏ ⴷ ⵉⵡⵔⵉⴽⵏ.

 ⵜⴰⴳⴹⵡⵉⵜ ⵏ ⵜⵏⴼⵓⵙⵜ 
ⴰⵔ ⵜⴻⵜⵜⴰⵍⵙ ⵜⵏⴼⵓⵙⵜ ⵏ ⵓⴼⵉⵍⵎ ⵜⴰⵏⴼⵓⵙⵜ ⵏ ⴼⴰⴹⵍ, ⴰⵎⴽⵔⴰⵣ ⵉⴷⴷⵔⵏ ⵜⵓⴷⵔⵜ ⵏⵏⵙ ⵣⵓⵏ ⴷ ⴰⴽⴽⵯ ⵎⴷⴷⵏ, ⴷ ⴼⴰⴹⵍ ⴰⴷ ⵔⴰⴷ ⵉⵙⵙⵏⵜⵉ ⵢⴰⵏ ⵓⵎⵏⴰⵡⴰⵛ ⴷ ⵜⵎⵖⴰⵔⵜ ⵏⵏⵙ ⵄⵉⵛⴰ, ⵓⵔ ⴷ ⵉ ⴽⵔⴰ ⵏ ⵓⵎⵏⵜⵉⵍ ⵉⴳⴰⵏ ⴰⴷⵜⵜⴰⵏ ⵎⴰⵛⴰ ⵙ ⵓⵙⵔⴰⴳ ⵏ ⵎⴰⵙ  ⵉⵙⴽⵓⵜⵜⵉ ⵖⴼ ⵉⵡⴰⵍⵉⵡⵏ ⵏⵏⴰ ⵓⵔ ⴷⵓⵙⵏⵉⵏ ⵏ ⵓⵏⴰⵔⴰⴳ ⵏⵏⵙ ⴱⵕⵉⴽ ⴷ ⵃⵊⵊⵓⴱ, ⵍⵍⵉ ⵎⵉ ⵉⴳⴰ ⵓⵙⴳⵣⵍ ⵏⵏⵙⵏ ⵎⴰⵙ ⴷ ⵜⴰⵎⵖⴰⵔⵜ ⵏ ⴼⴰⴹⵍ ⴰⵔ ⵜⴻⵜⵜⴰⵡⵉ ⴽⵓ ⴰⵙⵙ ⴰⵎⵜⵛⵓ ⴷ ⴽⵔⴰ ⵏ ⵜⵖⴰⵡⵙⵉⵡⵉⵏ ⵢⴰⴹⵏ ⵉ ⵉⵎⵎⴰⵙ ⵍⵍⵉ ⵢⵓⴹⵏⵏ "ⵉⴱⴱⴰ ⵅⵍⵉⵊ", ⴷ ⵓⵜⵛⵉ ⴰⵏⵏ ⴰⵙⴰⴳⵎ ⵏⵏⵙ ⵉⴳⴰ ⵜ ⵜⴰⵎⴰⵔⴰ ⵍⵍⵉ ⵉⴽⴽⴰⵜ ⴼⴰⴹⵍ ⴽⵓ ⴰⵙⵙ, ⴷ ⵉⵏⵏⴰ ⵏⵉⵜ ⴼⴰⴹⵍ ⴳ ⵜⵉⵣⵉ ⴰⴷ "ⴰⵔ ⵉⴳⵔⵔⵓ ⵍⵖⵛⵉⵎ ⴰⵇⵇⴰⵢⵏ ⵍⵍⵉ ⴹⵕⵏⵉⵏ ⴰⵔ ⵟⵟⴰⵕⵏⵜ ⵜⵉⵏ ⵉⴷⵔⵉⵏ ⵏⵏⵉⵖ ⵏⵉⵜ ⵎⴰ ⵖⴼ ⵊⵊⵓ ⵓⵔ ⵏⵄⵎⵎⵉⵕ ⵜⵉⵙⵔⴼⵉⵏ ⵙ ⵉⵎⵏⴷⵉ ⵣⵓⵏ ⴷ ⵍⴳⵓⵎⴰⵏ ⵓⵍⴰ ⵊⵊⵓ ⵏⴽⵙⴱ ⵉⵀⵔⴰⵢ ⵓⵍⴰ ⵉⴽⵔⵡⴰⵏ". ⴳ ⵡⴰⴽⵓⴷ ⵍⵍⵉ ⴳ ⵔⴰⴷ ⵉⵖⵜⵙ ⴼⴰⴹⵍ ⴰⴷ ⵉⴱⴹⵓ ⴷ ⵄⵉⵛⴰ ⵅⴼ ⵓⵙⵔⴰⴳ ⴰⵏⵏ, ⵔⴰⴷ ⵉⴽⵛⵎ ⵖⵔ ⵓⵃⴰⵏⵓ ⵏⵏⵙ, ⴷⴰⵜ ⴰⴷ ⵉⴼⴽ ⵉⵖⴼ ⵏⵏⵙ ⵉ ⵢⴰⵜ ⵜⵡⴰⵔⴳⵉⵜ ⵉⵖⵣⵣⵉⴼⵏ ⵍⵍⵉ ⵔⴰⴷ ⵙⵓⵔ ⵉⵙⵙⵉⵍⵖ ⵜⴰⵏⴼⵓⵙⵜ ⵜⴰⴷⵙⵍⴰⵏⵜ ⵏ ⵓⴼⵉⵍⵎ.

ⵣⵔⵉⵏ ⴽⵔⴰ ⵏ ⵉⵎⴰⵍⴰⵙⵙⵏ ⴹⴰⵕⵜ ⵏ ⵡⵓⵍⵓⴼ, ⵔⴰⴷ ⵉⵎⵎⵏⴹⵕ ⴼⴰⴹⵍ ⴷ ⵢⴰⵜ ⵜⵄⵔⵔⵉⵎⵜ ⵉⴼⵓⵍⴽⵉⵏ ⵉⵙⵎ ⵏⵏⵙ "ⵥⵕⴰⵢⴼⴰ", ⴷ ⴹⴰⵕⵜ ⵏ ⵓⵙⵙⵓⵙⵎ ⵏ ⵉⵎⵎⴰⵙ "ⵄⴳⵉⴷⴰ" ⵙⵔⵙ, ⵔⴰⴷ ⵙⵉⵙ ⵉⵜⴰⵀⵍ ⴼⴰⴹⵍ ⴷ ⴰⵔⵓⵏ ⵢⴰⵏ ⵓⴼⵔⵓⵅ ⵍⵍⵉ ⵔⴰⴷ ⵉⵖⴰⵎⴰ ⵉⵍⵍⴰ ⴳ ⴽⵔⴰ ⵏ ⵉⵎⵏⴰⴷⵏ ⵏ ⵓⴼⵉⵍⵎ ⵙ ⵢⵉⵙⵎ ⵏ "ⵓⵚⴱⵉⵢ" ⴱⵍⴰ ⴰⴷ ⵢⴰⵙⵉ ⴽⵔⴰ ⵏ ⵢⵉⵙⵎ ⵉⵥⵍⵉⵏ.

 ⵜⴰⵏⴼⵓⵙⵜ ⵜⵓⵎⵢⴰⵏⵜ 
ⵡⴰⵅⵅⴰ ⵓⵎⴰⵏⵏⵜ ⵜⵎⴰⵜⴰⵔⵉⵏ ⵏ ⵓⴼⵓⵍⴽⵉ ⴷ ⵜⴱⵖⵓⵔⵜ ⴳ ⵜⵇⴱⵉⵍⵜ/ⵓⴹⵡⵡⴰⵕ ⴳ ⵜⵉⵣⵉ ⵍⵍⵉ ⴳ ⴷ ⵜⴽⵛⵎ "ⵥⵕⴰⵢⴼⴰ", ⵎⴰⵛⴰ ⵓⵎⴰⵏⵏ ⴷ ⴽⵔⴰ ⵏ ⵉⵎⵣⵣⵓⵜⵏ ⵏⵏⴰ ⵓⵔ ⵜⴻⵜⵜⴰⵎⵥ ⵜⴳⵔⵔⴰⵡⵜ ⴳ ⵜⵇⴱⵉⵍⵉⵏ ⵍⵍⵉ ⵉⵃⴰⴷⴰⵏ ⵜⴰⵇⴱⵉⵍⵜ ⴰⵏⵏ ⴳ ⴽⵔⴰ ⵏ ⵡⴰⴳⵓⵔⵏ ⵏ ⵢⵉⴹ ⵙ ⵢⴰⵜ ⵜⵖⴰⵔⴰ ⵉⵏⵎⴰⵍⴰⵏ, ⴷⴰⵜ ⴰⴷ ⵢⴰⵖⵓⵍ ⵓⴹⵡⵡⴰⵕ ⵏ ⴼⴰⴹⵍ ⴰⵡⴷ ⵏⵜⵜⴰ ⴷ ⴰⵙⴰⵢⵔⴰⵔ ⵏⵏⵙⵏ. ⵙ ⵓⵎⵙⴰⵙⴰ ⴷ ⵜⵎⵙⴰⵔⵉⵏ ⴰⵏⵏ, ⴰⵔ ⵉⵜⵜⵉⵍⵉ ⴰⴽⵓⴷⴰⵏⵏ ⵢⴰⵏ ⵓⵙⵓⴳⵉ ⵖⴼ ⵜⴳⵯⵔⴰⵔ ⵏ ⵡⵓⵍⵍⵉ ⴷ ⴰⵡⴷ ⵜⵎⵛⵛⵓⵜ ⵏ ⵉⴼⵓⵍⵍⵓⵙⵏ ⵏⵏⵙ ⵙ ⵓⵥⵍⴰⵢ, ⴰⵢⵍⵍⵉ ⵉⵙⵙⵓⵜⵔⵏ ⴰⵙⵎⵓⵙⵙⵓ ⴷ ⵜⵔⵔⵓⴳⵣⴰ ⵏ ⴰⵢⵜ ⵓⴹⵡⵡⴰⵕ ⵙ ⵜⵏⵙⵙⵉⵅⴼⵜ ⵏ ⵓⵎⵖⴰⵔ ⵉ ⵓⵙⴷⵓⵙ ⵏ ⵜⵉⴹⴰⴼ ⴷ ⵜⵓⴳⴳⵓⵥⵜ ⵙ ⵓⵏⴰⵔⵓⵣ ⵏ ⵓⵔⵎⴰⵙ ⵏ ⵜⵏⵥⵥⵕⵜ ⵏ ⴱⴰⴱ ⵏ ⵉⴷⴰⵙⵉⵍⵏ ⵏ ⵓⵕⴰⵎ ⵍⵍⵉ ⵉⴼⴼⴰⵍ ⵓⵎⵙⴽⴰⵔ ⴰⵔⵓⵙⵙⵉⵏ ⴳ ⵓⵙⴰⵢⵔⴰⵔ ⵏ ⵉⵎⵣⵣⵓⵜⵏ.

ⵜⴰⵏⴼⵓⵙⵜ ⵏ ⵓⴼⵉⵍⵎ ⵔⴰⴷ ⵜⵎⴷ ⵙ ⵜⵡⴰⴼⵉⵜ ⵏ ⵜⴱⵥⵥⵕⵜ ⴷ ⵜⵎⴰⴳⵉⵜ ⵏ ⵓⵎⵙⴽⴰⵔ, ⵍⵍⵉ ⵓⵔ ⵉⵣⵔⵉⵏ "ⵥⵕⴰⵢⴼⴰ" ⵙ ⵢⵉⵖⴼ ⵏⵏⵙ, ⵍⵍⵉⴳ ⴰⵔ ⵜⴻⵜⵜⵏⴼⴰⵍ ⴳ ⵢⵉⴹ ⵖⵔ ⵢⴰⵜ ⵜⴼⴽⴽⴰ ⵜⴰⵎⴽⵏⵓⴷⵜ, ⵙ ⵢⴰⵏ ⵓⵙⵔⴰⴳ ⵉⵣⴷⵉⵏ ⴷ ⵓⴼⵓⵥⴰⵕ ⴰⵙⴳⴷⴰⵏ, ⵉⴳⴰ ⵜ ⵜⴰⵔⴰⵙⴽⴽⵉⵔⵜ ⵏⵏⵙ ⵉ ⵎⴰⴷ ⴼⵍⵍⴰⵙ ⵉⵍⵍⴰⵏ ⴰⴷ ⵜ ⵜⵙⴽⵔ ⴹⴰⵕⵜ ⵏ ⵜⵎⵜⵜⴰⵏⵜ ⵏ ⵓⵔⴳⴰⵣ ⵏⵏⵙ ⴳ ⵢⵉⴹ ⵏ ⵜⵎⵖⵔⴰ ⵏⵏⵙⵏ. "ⵥⵕⴰⵢⴼⴰ" ⴳ ⵜⵙⴷⵎⵓⵜ ⵜⴰⵖⵔⴼⴰⵏⵜ ⵏ ⵉⵎⴰⵣⵉⵖⵏ ⵓⵔ ⵜⴳⵉ ⴰⴱⵍⴰ ⴰⵙⵎⵢⴰⵏⴰⵡ ⵏ ⵢⵉⵙⵎ ⵉ ⵡⵓⵎⵉⵢ ⵏ "ⵄⵉⵛⴰ ⵇⵏⴷⵉⵛⴰ" ⵍⵍⵉ ⵉⵣⴷⵉⵏ ⴱⴰⵀⵔⴰ ⴷ ⵜⵡⵓⵔⵉ ⵏ ⵓⵖⵜⴰⵍ ⴷ ⵓⵙⵙⵉⵡⵉⴷ/ⵓⵙⵉⵡⴷ, ⴰⵛⴽⵓ ⴰⵔ ⵜⵛⵜⵜⴰ ⵉⵎⵓⴷⴰⵔ ⴷ ⵉⴼⴳⴰⵏⵏ ⴳ ⵢⵉⴹ.

 ⴰⵚⵍⴰⴹ ⵏ ⵉⵡⵔⵉⴽⵏ 

 ⵜⴰⵡⵍⴰⴼⵜ ⵏ ⵟⵟⴰⵍⴱ/ⵡⴰⴳⴳⴰⴳ 
ⵉ ⵜⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵜⵔⵎⵉⵜ ⵏ ⵓⴼⵉⵍⵎ ⴰⵎⴰⵣⵉⵖ, ⵔⴰⴷ ⵜⵓⵎⴰⵏ ⵜⵡⵡⵓⴷⵎⴰ ⵏ ⵡⴰⴳⴳⴰⴳ ⴰⵎ ⵓⴽⵏⵉⵡ ⵏ ⵜⵡⵡⵓⴷⵎⴰ ⵏ ⵓⵎⵙⴷⵍⵙⴰ ⴰⵏⴼⵔⴰⴽ ⴷ ⵓⵎⵙⵉⵙⴼⵉⵡ, ⴹⴰⵕⵜ ⵏ ⵢⴰⵜ ⵜⴳⵔⵓⵎⵎⴰ ⵏ ⵉⴼⵉⵍⵎⵏ ⵍⵍⵉ ⵉⵙⵙⵓⵎⴰⵏⵏ ⵜⵉⵡⵡⵓⴷⵎⴰ ⴰⵏⵏ ⵙ ⵜⵡⵉⵍⴰ ⵜⵓⵣⴷⵉⵔⵜ ⵉⵍⵍⴰⵏ ⴳⵔ ⵓⵖⵏⴷⴼ, ⴰⵙⵖⵍⵍⴰ, ⵜⵉⴽⵔⴽⴰⵙ, ⴷ ⵜⴽⵔⵔⴰⵙⵜ ⴷ ⵉⵙⴽⴽⵉⵔⵏ.

 ⴰⵔⴳⴰⵣ / ⵜⵉⴳⴳⵔⵜ 
ⵜⵉⵡⵡⵓⴷⵎⴰ ⵏ ⵓⵡⵙⵙⴰⵔ "ⴱⴱⴰ ⴽⵔⵉⵎ" ⴷ ⵓⵄⵔⵔⵉⵎ "ⴱⵕⵉⴽ" ⴳⴰⵏ ⴰⵎⴷⵢⴰ ⵉⴼⵓⵍⴽⵉⵏ ⵉ ⵓⵙⵎⵉⵍ ⴰⴷ ⴰⵡⵜⵎⴰⵏ, ⵍⵍⵉⴳ ⵓⵔ ⵓⵔⵓⵏ ⵙ ⵙⵉⵏ ⵉⵜⵙⵏ ⵜⴰⵔⵡⴰ. ⵡⴰⵅⵅⴰ ⵜⵜ ⵉⵙⵔⵙ "ⴱⴱⴰ ⴽⵔⵉⵎ" ⴳ ⵓⴼⵓⵙ ⵏ ⵕⴱⴱⵉ, ⴷ ⵉⵥⵉⴹⵕ ⵉ ⵓⵏⴱⴰⴹ ⵏ ⵜⵎⵖⴰⵔⵜ, ⵎⴰⵛⴰ ⴰⴼⵔⴷⵉⵙ ⵏ ⵜⵄⵄⵓⵔⵎⴰ ⵉⵙⵓⵍ ⴰⵔ ⵉⵜⵜⴰⵡⵙ ⵉ "ⴱⵕⵉⴽ" ⴷ ⵜⵎⵖⴰⵔⵜ ⵏⵏⵙ ⵙ ⵓⵏⴰⵔⵓⵣ ⵏ ⵜⴰⵔⵡⴰ.

 ⵜⴰⵎⵖⴰⵔⵜ / ⵜⵉⴱⴰⵡⵜ 
ⵓⵔ ⴰⵔ ⵏⵜⵜⴰⴼⴰ ⴰⴷⵖⴰⵔ ⵉⵥⵍⵉⵏ ⵉ ⵜⵎⵖⴰⵔⵜ ⴳ ⵉⵎⵏⴰⴷⵏ ⵏ ⵓⴼⵉⵍⵎ ⵍⵍⵉⴳ ⵉⵣⴷⵉ ⵓⵢⴰⵏⵏ ⴷ ⵡⵓⴷⵎⴰⵡⵏ/ⵉⵡⵔⵉⴽⵏ ⵉⵡⵜⵎⴰⵏⵏ ⵉⵙⵏⴼⴰⵍⴰⵢⵏ ⵖⴼ ⴽⵔⴰ ⵏ ⵜⵏⴱⴰⴹⵜ. ⵉⵖⵉⵢ ⴰⴷ ⵜⴳ ⵜⵡⵡⵓⴷⵎⴰ ⵏ "ⵟⵟⴰⵍⴱ" ⵍⵍⵉ ⵉⵎⵎⴰⵍⵏ ⵜⴰⵏⴱⴰⴹⵜ ⵏ ⵓⵙⴳⴷ ⴷ ⵜⵓⵙⵙⵏⴰ, ⴷ ⵜⵡⵡⵓⴷⵎⴰ ⵏ "ⵓⵎⵖⴰⵔ" ⵍⵍⵉ ⵉⵎⵎⴰⵍⵏ ⵜⴰⵏⴱⴰⴹⵜ ⵜⴰⵙⵔⴷⴰⵙⵜ, ⴰⵎⴷⵢⴰ ⴰⵎⵓⴼⴰⵢ ⵏ ⵡⴰⵏⴰⵡ ⴰⴷ, ⴰⵔ ⵉⵜⵜⵓⵎⴰⵏ ⵎⴰⵙ ⵜⴼⴼⵔ ⵜⵎⵖⴰⵔⵜ ⵙ ⵓⴷⵡⴰⵙ ⵏ ⵜⵉⵍⵉⵜ ⵏ ⵙⵏⴰⵜ ⵜⵏⴱⴰⴹⵉⵏ ⴳ ⵓⴳⵏⵙⵓ ⵏ ⵓⵏⴳⵔⴰⵡ ⵏ ⵉⵎⵣⵣⵓⵜⵏ (ⵖⵉⴷ ⴰ ⴳ ⴷⴰ ⵏⵜⵜⵔⵎⴰⵙ ⴰⵏⴰⵎⴽ ⵏ ⵜⵙⴳⵓⵔⵉ ⵏ ⵢⴰⵜ ⵜⵡⵡⵓⴷⵎⴰ ⵉ ⵜⵎⴷⴷⴰⴽⴽⵯⵍⵜ ⵏⵏⵙ ⵎⴰⵙ ⵉⵍⵍⴰ ⵖⴼ ⵜⵎⵖⴰⵔⵉⵏ ⴰⴷ ⴳⴳⵏⵜ ⵜⵉⴹⴰⴼ ⵍⵍⵉⴳ ⵜⴳⴰ "ⵄⵉⵛⴰ ⵇⵏⴷⵉⵛⴰ" ⵜⴰⵡⵜⵎⵜ).

 ⵜⴰⵎⵖⴰⵔⵜ ⴰⵎ ⵡⴰⵎⵎⴰⴽ ⵏ ⵓⵙⵙⵉⴷⵜ ⵏ ⵜⵔⵔⵓⴳⵣⴰ 
ⴳ ⵢⴰⵏ ⵓⵎⵏⴰⴷ ⵙⴳ ⵉⵎⵓⵖⵍⵉⵢⵏ ⵏ ⵓⴼⵉⵍⵎ, ⵉⵙⵎⵓⵏⵏ ⴳⵔ ⵜⵡⵡⵓⴷⵎⴰ ⵏ "ⵃⵙⵙⵓⵏ" ⴷ ⵜⴼⵔⵅⵉⵏ ⵏ ⵓⴹⵡⵡⴰⵕ, ⵍⵍⵉⴳ ⵉⴼⴽⴰ ⴰⵏⵎⵉⵜⴰⵔ ⵉ "ⵥⵀⵕⴰ" ⵙ ⵍⵉⵜⵉⵀⴰⵍ, ⴷ ⵜⴼⴰⴷⴰ ⵏⵏⴰ ⴰⵙ ⵜⴼⴽⴰ ⵉⵏⵏⴰⵙ ⵍⵍⵉ ⵜⵜ ⵉⴳⴰⵏ ⴷ ⴽⵓⴷⵏⵏⴰ ⵜⵓⵔⵓ ⵜⴼⵓⵏⴰⵙⵜ ⵏⵏⵙⵏ ⵔⴰⴷ ⵏⵉⵜ ⵜⵙⴽⵔ ⵉⵏⵏⴰⵙ ⵜⴰⵎⵖⵔⴰ ⴷ ⴰⵢⵍⵍⵉ ⵜ ⵢⵓⴷⵊⴰⵏ ⴰⴷ ⵉⵇⵇⵍ ⵙ ⵜⴼⵓⵏⴰⵙⵜ ⵄⴰⴷ ⴰ ⵔⴰⴷ ⵉⵜⴰⵀⵍ ⵉⴳⴰ ⵜ ⵜⵉⵣⵉ ⵍⵍⵉ ⵉⵏⵏⴰ "ⵣⵣⵎⴰⵏ ⵉⵔⴰ ⵍⵄⵡⵉⵏ ⴷ ⵉⵎⴱⵏⴷⵉ ⵉⵔⴰ ⵜⴰⴽⵯⴼⴰⵢⵜ ⵉⵔⴰ ⵜⵓⴷⵉⵜ ⵉⵔⴰ ⵓⴷⵉ". ⴳ ⵓⵎⵏⴰⴷ ⵢⴰⴹⵏ, ⵔⴰⴷ ⵢⵉⵏⵉ ⵉ "ⵃⵊⵊⵓⴱ ⴷ ⴼⴰⴹⵍ" ⵎⴰⵙ ⵎⵔⴰ ⴷ ⴷⴰⵔⵙ ⴽⴽⵓⵥⵜ ⵜⴼⵓⵏⴰⵙⵉⵏ ⵜⵉⵏⴰⵔⵔⴰⵡⵉⵏ, ⵔⴰⴷ ⵢⴰⵡⵍ ⴽⴽⵓⵥⵜ ⵜⴼⵔⵅⵉⵏ ⵍⵍⵉ ⵉⵙⵙⵏ. ⵎⴽⵍⵍⵉ ⵔⴰⴷ ⵢⵉⵏⵉ ⴳ ⵓⵎⵏⴰⴷ ⵡⵉⵙ ⴽⵕⴰⴹ ⵉ ⵓⵡⵙⵙⴰⵔ "ⴱⴱⴰ ⴽⵔⵉⵎ" ⵎⴰⵙ ⵎⵔⴰ  ⵉⵎⵎⴰⴳⴳⴰⵔ "ⵥⵕⴰⵢⴼⴰ" ⴷⴰⵜ ⵏ ⵓⵏⵎⵓⵇⵇⴰⵔ ⵏⵏⵙ ⴷ "ⴼⴰⴹⵍ", ⵔⴰⴷ ⵜⵜ ⵢⴰⵡⵍ, ⴷ ⵔⴰⴷ ⵉⵔⴷⴳ "ⵥⵀⵕⴰ" ⵙ ⵜⵉⵎⵎⴰⴷ. ⵙ ⵓⵙⵎⴰⵇⵇⵍ ⴳ ⵜⵎⴰⵔⴰ ⵏ "ⵃⵙⵙⵓⵏ" ⴰⵡⴷ ⵏⵜⵜⴰ ⵙⴳ ⵜⴰⵡⴷⴰ, ⴷ ⵓⵙⵓⵜⵔ ⵏⵏⵙ ⴰⴷ ⵉⴳⵏ ⵜⴰⵎⴰ ⵏ ⵉⵎⵎⴰⵙ, ⵏⵣⵎⵔ ⴰⴷ ⵏⵙⵙⵓⴼⵖ ⵜⴰⵏⵏⴰⵢⵜ ⵎⴰⵙ ⵏⵏ ⵜⴼⵔⵔⵖ ⵜⵡⵡⵓⴷⵎⴰ ⴰⴷ ⵖⵔ ⵓⵙⵡⵉⵏⴳⵎ ⴰⴳⵔⵓⴷⴰⵏ/ⴰⵎⵥⴽⵉ ⵡⴰⵅⵅⴰ ⴳ ⵜⴼⵔⴽⵜ ⵏ ⵜⵔⵔⵓⴳⵣⴰ. ⵙ ⵓⵢⴰ, ⵜⴰⵎⵖⴰⵔⵜ ⴷⴰⵔⵙ ⵜⴳⴰ ⴰⵎⵎⴰⴽ ⵓⵔ ⴷ ⴰⵡⵜⵜⴰⵙ, ⵣⵄⵎⴰ ⴰⵎⵎⴰⴽ ⵉ ⵓⵙⵙⵉⴷⵜ ⵏ ⵜⵔⵔⵓⴳⵣⴰ ⴷ ⵓⵥⵕⴰⴹ ⵙⴳ ⵜⴽⵔⵔⵉⵙⵜ ⵏ ⵜⴰⵔⴰⴳⴳⴰⵟⵟⵜ ⵖⴼ ⵓⵙⵡⵉⵔ ⵏ ⵓⴼⵔⴰⴽ.

 ⵜⴰⵎⵖⴰⵔⵜ ⴰⵎ ⵢⴰⵏ ⵓⵎⴰⴷⴷⴰⵔ ⴰⵏⴰⴷⴷⴰⵡ ⵉⵜⵜⵓⵙⵍⴽⴰⵏ 
ⵜⵍⵍⴰ ⵜⵎⵖⴰⵔⵜ ⴳ ⵜⵡⵏⴳⵉⵎⵉⵏ ⵏ "ⵃⵊⵊⵓⴱ" ⵙ ⵓⵥⵍⴰⵢ, ⵣⵓⵏ ⴷ ⵉⴳ ⵜⴳⴰ ⵢⴰⵏ ⵓⵎⵓⴷⵔ ⵉⵜⵜⵓⴽⵢⴰⴹⵏ. ⵙ ⵓⵢⴰ, ⵉⵎⵣⵖ ⴱⴷⴷⴰ ⵖⴼ ⵜⴰⵏⵏⴰⵢⵜ ⵏⵏⵙ ⵜⵓⵣⴷⵉⵔⵜ ⵎⵏⵉⴷ ⵏⵏⵙ. ⴷ ⴳ ⵜⴽⵢⵓⴹⵜ ⵏ ⵓⵟⵏⴰⵥ ⴼⵍⵍⴰⵙ, ⵔⴰⴷ ⵉⵙⵙⵉⵔⵡⵙ ⵜⵉⵎⵖⴰⵔⵉⵏ ⴳ ⵢⴰⵏ ⵓⵎⵏⴰⴷ ⵙ ⵓⵀⵉⵜⵜⵓⵍ ⵏ ⵜⴰⵔⵡⴰ ⵏ ⵜⵎⵎⵓⵔⵖⵉ ⵙ "ⵡⴰⵡⴹⵉⴹ", ⴰⵎ ⵉⴳ ⵉⵔⴰ ⴰⴷ ⵉⵎⵍ ⵙ ⵓⵢⴰ ⵎⴰⵙ ⵜⴰⵙⵖⵏⵜ ⵜⴰⵙⵏⵓⴷⵔⴰⵏⵜ ⵏ ⵜⵙⵙⵓⵎⵔⴰ ⴽⴰ ⴰⴷ ⵉⵍⵍⴰⵏ ⴷⴰⵔ ⵜⵎⵖⴰⵔⵜ, ⴷ ⴰⵡⴷ ⵎⴰⵙ ⴰⵔ ⵜⴻⵜⵜⵓ ⴰⵊⵎⵉⵍ.

 ⵜⵉⵙⵎⵢⴰⵏⴰⵡⵉⵏ ⵏ ⵡⵓⴷⵎⴰⵡⵏ ⵉⵙⵉⵏⴰⵏⵏ 

 ⵜⵉⵡⵡⵓⴷⵎⴰ ⵏ ⵡⵓⴷⴰⵢ «ⴱⵕⴰⵀⴰ» 
ⵎⴳⴰⵍ ⵏ ⵜⵉⵍⵉⵜ ⵜⴰⵙⵖⵏⴰⵏⵜ ⵉⵕⵡⴰⵏ ⵏ ⵜⵡⵡⵓⴷⵎⴰ ⵏ ⵡⵓⴷⴰⵢ, ⵎⴽⵍⵍⵉ ⵜⵜ ⵏⵥⵕⴰ ⴳ ⵓⴼⵉⵍⵎ «ⵜⴰⴱⵔⴰⵜ» ⵏ ⵄⵍⵉ ⴱⵓⵣⵉⴷ, ⵜⵉⵡⵡⵓⴷⵎⴰ ⵏ «ⴱⵕⴰⵀⴰ» ⴳ ⵓⴼⵉⵍⵎ «ⵥⵕⴰⵢⴼⴰ» ⵜⴳⴰ ⵜⵓⵔⵙⵉⵍⵜ  ⵜⵓⵏⵣⵉⵍⵜ. ⵉⵜⵜⵓⵙⵎⵏⵉⴷ ⴰⵎ ⵢⴰⵏ «ⵓⵄⵟⵟⴰⵕ ⴰⵎⵣⵡⴰⴳ», ⵏⵏⴰ ⵉⵙⵙⵎⵔⴰⵙⵏ ⵜⴰⵡⴷⴰ ⵏ ⴰⵢⵜ ⵓⴹⵡⵡⴰⵕ ⴳ «ⵄⵉⵛⴰ ⵇⵏⴷⵉⵛⴰ» ⴰⴼⴰⴷ ⴰⴷ ⵉⵣⵣⵏⵣ ⴰⴽⵯⴹⵕⴰⵏ ⵍⵍⵉ ⵔⴰⴷ ⵉⵜⵜⵓⵙⵎⵔⵙ ⴳ ⵓⵙⵓⵏⵖ ⵏ ⵜⵥⴳⴳⵯⴰ ⵖⴼ ⵜⴳⴳⵓⵔⴰ ⵏ ⵜⴷⴷⴰⵔⵉⵏ, ⴰⵎ ⵢⴰⵏ ⵡⴰⵔⴰⵢ ⵙⴳ ⵡⵓⵥⵓⴹ ⵏ ⵜⵖⵥⵏⵜ ⵍⵍⵉ ⵙ ⵖⴰⵍⵏ ⵉⵙ ⵜⵍⵍⴰ.

 ⵜⵉⵡⵡⵓⴷⵎⴰ ⵏ «ⵕⵕⵎⴰ» 
ⴳ ⵡⴰⵎⵎⴰⵙ ⵏ ⵓⵎⵢⴰⴹⴼⴰⵕ ⵏ ⵉⵎⵣⵣⵓⵜⵏ ⵏⵏⴰ ⵉⴳⴰⵏ ⵜⴰⴽⵓⵏⵜ ⴳ ⵓⴳⵏⵙⵓ ⵏ ⵓⴹⵡⵡⴰⵕ, ⵔⴰⴷ ⴷ ⵜⵍⴽⵎ ⵢⴰⵜ ⵜⴳⵔⵓⵎⵎⴰ ⵏ «ⵛⵛⵕⴼⴰ», ⵍⵍⵉ ⵉⵜⵜⵉⵏⵉⵏ ⵎⴰⵙ ⴳⴰⵏ ⵙⴳ ⵜⵡⵊⴰ ⵏ ⵛⵛⵉⵅ ⵎⵓⵍⴰⵢ ⴱⵕⴰⵀⵉⵎ, ⴷ ⴳⵍⵉⵏ ⵢⴰⵜ ⵜⵍⵖⵎⵜ ⵜⴰⵎⵥⵢⴰⵏⵜ ⵉⵙⵙⵏⴽⴰⵔⵏ ⵜⵓⵔⴷⴰ. ⵙ ⵓⵙⵔⴰⴳ ⵏ ⵜⵡⵏⴳⵉⵎⵉⵏ ⵏ «ⵓⵎⵖⴰⵔ» ⵍⵍⵉ ⵢⴰⵜⵜⵓⵢⵏ ⵅⴼ ⵜⵓⵜⵍⴰⵢⵜ ⵏ ⵜⴳⵔⵔⴰⵡⵜ, ⵜⵜⵓⵙⴽⵔⴰⴼⵏ ⵙ ⵓⵏⵓⵎⵎⵍ ⵏ ⵎⴰⵙ ⴷ ⵉⵕⴰⵎⴰⵏ ⵏⵏⵙⵏ ⴰⵔ ⵛⵜⵜⴰⵏ ⵉⴼⵓⵍⵍⵓⵙⵏ.

 ⵉⵎⵏⵉⴷⵏ ⵉⵜⵉⵇⵏⵉⵢⵏ ⴷ ⵜⵔⴱⴱⴰⵡⵜ 

 ⴰⵙⵎⴷⵢⴰ (ⴰⴽⴰⵙⵜⵉⵏⴳ) 
ⵉⴱⴷⴷ ⵓⴼⵉⵍⵎ ⵖⴼ ⵢⴰⵜ ⵜⴳⵔⵓⵎⵎⴰ ⵏ ⵉⵙⵎⴷⴰⵢⵏ ⵉⵎⵓⴼⴰⵢⵏ ⴰⵎ:

 ⵎⵓⵚⵟⴰⴼⴰ ⵚⵚⵖⵉⵔ (ⵜⵉⵍⴰⵍⵜ ⵏ ⴼⴰⴹⵍ): ⵉⵙⴽⵔ ⵢⴰⵜ ⵜⵉⵍⴰⵍⵜ ⵉⵎⴳⴰⵍⵏ ⵉ ⵡⴰⵏⴰⵡ ⵏ ⵜⵉⵍⴰⵍ ⵜⵉⵎⵙⴹⵚⴰⵢ ⵍⵍⵉ ⵉⵎⵢⴰⵔ, ⴷ ⵉⵎⵓⵔⵙ ⵓⵎⵙⵙⵓⴼⵖ ⴳ ⵓⵙⵡⵓⴷⴷⵓ ⵏⵏⵙ ⵙ ⵢⴰⵜ ⵜⵖⴰⵔⴰ ⵉⴼⴰⵡⵏ.
 ⵏⵓⵕⴰ ⵍⵡⴰⵍⵜⵉⵜⵉ (ⵜⵉⵍⴰⵍⵜ ⵏ ⵥⵕⴰⵢⴼⴰ): ⵜⵙⴽⵔ ⵢⴰⵜ ⵜⵉⵍⴰⵍⵜ ⵏⵏⴰ ⴱⴰⵀⵔⴰ ⵉⵎⵓⵔⵙⵏ, ⵜⵙⵙⵓⵎⴰⵏ ⵜⴰⵥⴹⴰⵕⵜ ⵜⴰⵎⵇⵔⴰⵏⵜ ⴳ ⵓⵙⵎⵢⴰⵏⴰⵡ ⵏ ⵉⵙⵢⴰⴼⴰⵜⵏ ⴷ ⵉⵖⵊⵊⵉⵔⵏ.

 ⴰⵙⵏⴰⵢ ⴷ ⵜⵡⵍⴰⴼⵜ 
ⵙ ⵎⴰⵢⴷ ⵉⵥⵍⵉⵏ ⵙ ⵓⵙⵏⴰⵢ, ⵉⴽⴽⴰ ⵜ ⵉⵏⵏ ⵡⴰⵍⴰⵢ ⵏⵏⵙ ⴳ ⵜⵣⵡⵉⵔⵉ ⵏ ⵓⴼⵉⵍⵎ ⵉⵥⵥⴰⵢ ⵙ ⵢⴰⵏ ⵉⵎⵉⴽⴽ, ⴷⴰⵜ ⴰⴷ ⵏⵏ ⵉⴼⵍ ⵓⴼⵉⵍⵎ ⵙ ⵜⵣⵣⵉⴳⵣⵜ ⵙⴳ ⵜⵥⵥⵉⵜ ⴰⵏⵏ, ⵙ ⵓⵙⵎⵔⵙ ⵏ ⵉⵎⵓⵖⵍⵉⵢⵏ  ⵓⵔ ⵉⵖⵣⵣⵉⴼⵏ ⴳ ⵡⴰⴽⵓⴷ. ⵉⵎⵎⴰ ⵜⴰⵡⵍⴰⴼⵜ, ⵜⵓⵛⴽⴰ ⴷ ⴳ ⵓⴷⵍⴰⴳ ⴷ ⵡⴰⵙⵉⴷⴷ ⵉⵎⵙⴰⵙⴰⵏ, ⴰⴽⴷ ⵜⵉⵍⴰⵍⵜ ⵏ ⵜⵎⵍⵙⴰ ⴰⵎ ⵢⴰⵏ ⵓⴼⵔⴷⵉⵙ ⴰⵙⵏⵉⵥⵉⵍ ⵉⵕⵡⴰⵏ, ⵉⵜⵜⵓⵙⵏⴰⵍ ⵙ ⵓⵥⴰⵡⴰⵏ ⴰⵎⵓⵍⴰⴼ ⵙⴳ ⵓⵙⴳⵎⴹ ⵏ ⵜⵔⴰⴱⴱⵓⵜ «ⵉⵏⵓⵕⴰⵣ» ⴷ «ⵃⵎⴰⴷ ⴰⵎⴰⵢⵏⵓ».

 ⵉⵙⵎⴷⴰⵢⵏ 

 ⵄⴱⴷ ⵍⵍⵟⵉⴼ ⵄⴰⵟⵉⴼ
 ⵍⵃⵓⵙⴰⵢⵏ ⴱⵔⴷⴰⵡⵣ
 ⵎⵚⵟⴰⴼⴰ ⵚⵚⵖⵉⵔ
 ⵎⴱⴰⵕⴽ ⵍⵄⵟⵜⴰⵛ
 ⵏⵓⵕⴰ ⵍⵡⵍⵜⵉⵜⵉ
 ⵅⴰⴷⵉⵊⴰ ⴰⵎⵥⵢⴰⵏ
 ⴼⴰⵟⵉⵎⴰ ⴰⵛⵀⴱⴰⵔ
 ⴱⵕⴰⵀⵉⵎ ⵃⵎⴰⵜⴰ
 ⵎⴱⴰⵕⴽ ⴷⴷⵉⴱ
 ⵟⵟⵉⵢⵢⵉⴱ ⴱⵍⵓⵛ
 ⵎⵉⵏⴰ ⴰⵛⴰⵡⵉ
 ⴼⴰⵟⵉⵎⴰ ⵙⵙⵓⵙⵉ
 ⵀⵉⵛⴰⵎ ⵍⵊⴷⵓⴷⵉ
 ⵄⴱⴷ ⵕⵕⵃⵎⴰⵏ ⵉⴷ ⴱⵓⵕⵃⵉⵎ

 ⵙ ⵜⴷⵔⴰⵡⵜ 

 ⴼⴰⵟⵉⵎⴰ ⴱⵉⴽⵯⵕⴽⵯⴰⵕ
 ⵙⵄⴰⵢⴷ ⵍⵎⵓⴷⴷⵏ
 ⵎⵉⵏⴰ ⴱⴰⵣⵉ
 ⵄⵉⵛⴰ ⴽⵓⵊⴰⵕ
 ⴼⴰⵜⵉⵎⴰ ⵡⴰⵍⵉ
 ⵅⴷⴷⵓⵊ ⴰⵏⴹⴹⴰⵎ
 ⵃⵙⵏⴰ ⵡⴰⵃⵎⴰⵏ
 ⵅⴷⴷⵓⵊ ⵍⵎⴷⴽⵓⵔⵉ
 ⴼⴰⵟⵉⵎⴰ ⴱⵓⵊⵎⵉⵍ 
 ⵎⵓⵃⵎⵎⴰⴷ ⵊⴰⵎⵓ
 ⴱⵕⴰⵀⵉⵎ ⴱⴰⵟⵟⴰ
 ⵍⵃⵓⵙⴰⵢⵏ ⴼⴰⴹⵍ
 ⵄⵓⵎⴰⵕ ⵍⵎⵏⵚⵓⵕⵉ
 ⵃⵎⴰⴷ ⵍⵄⵡⵡⴰⴷ
 ⵃⴰⵙⴰⵏ ⵍⴽⵓⵎ
 ⵍⵃⵓⵙⴰⵢⵏ ⵉⴷ ⵀⵎⵎⵓ
 ⵍⵄⵕⴱⵉ ⴰⵛⴰⵡⵛ
 ⵎⵃⵏⴷ ⵓⴱⵍⵀⵓ
 ⵢⵓⵏⵙ ⵟⵟⵡⵉⵍ
 ⵄⵓⵎⴰⵕ ⵉⴷ ⵎⵃⵏⴷ
 ⵙⵎⴰⵄⵉⵍ ⵏ ⵉⴷ ⵄⴱⴷⵓⵍⵍⴰⵀ
 ⵕⴰⵛⵉⴷ ⴰⵢⵜ ⵄⴱⴷ ⵍⵄⴰⵍⵉ
 ⵄⵍⵉ ⵉⴷ ⵍⵃⵙⵏ
 ⵄⴱⴷⵓⵍⵍⴰⵀ ⵏ ⵉⴷ ⴱⵏⵟⵟⴰⵍⴱ

 ⵉⴼⵔⵅⴰⵏ 

 ⴱⵓⴱⴰⴽⵔ ⴱⵓⵔⵉⵛ
 ⵄⴱⴷ ⵍⵃⴰⵇⵇ ⴱⵏⵏⴰⵏⵉ

 ⴰⵙⵓⴼⵖ 

 ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ

 ⵥⵕ ⵓⴳⴳⴰⵔ 

 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ
 ⵎⵚⵟⴰⴼⴰ ⵚⵚⵖⵉⵔ
 ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ
 ⵏⵓⵕⴰ ⵍⵡⵍⵜⵉⵜⵉ

 ⵜⵉⵙⵎⵖⵓⵔⵉⵏ 

 ⵜⴰⵙⵎⵖⵓⵔⵜ ⵜⴰⵎⵇⵔⴰⵏⵜ ⵏ ⵓⵏⵎⵓⴳⴳⴰⵔ ⵏ ⵓⴼⵉⵍⵎ ⴰⵎⴰⵣⵉⵖ ⴳ ⵡⵔⵣⴰⵣⴰⵜ.ⴰⴳⵎⴰⵎ (2010-12-19). " "ⵥⵕⴰⵢⴼ" ⵜⵓⵡⵉ ⵜⴰⵙⵎⵖⵓⵔⵜ ⵜⴰⵎⵇⵔⴰⵏⵜ ⵏ ⵓⵏⵎⵓⴳⴳⴰⵔ ⵏ ⵓⴼⵉⵍⵎ ⴰⵎⴰⵣⵉⵖ". ⵀⵉⵙⵙⴱⵔⵉⵙ - (ⵙ ⵜⵄⵔⴰⴱⵜ). ⵉⵜⵜⵢⵓⵥⵕⴰ ⴳ 2026-01-12."ⴰⴼⵉⵍⵎ ⵏ ⵥⵕⴰⵢⴼⴰ ⵢⵓⵎⵥ ⵜⴰⵙⵎⵖⵓⵔⵜ ⵜⴰⵎⵇⵔⴰⵏⵜ ⵏ ⵓⵏⵎⵓⴳⴳⴰⵔ ⴰⵏⴰⵎⵓⵔ ⵏ ⵓⴼⵉⵍⵎ ⴰⵎⴰⵣⵉⵖ ⴳ ⵡⵔⵣⴰⵣⴰⵜ". ⴰⵇⵓⴷⵙ ⴰⵄⵕⴰⴱ (ⵙ ⵜⵄⵔⴰⴱⵜ). 2010-12-22. ⵉⵜⵜⵢⵓⵥⵕⴰ ⴳ 2026-01-12.

 ⵉⵙⵍⴽⵎⵏ ⵏ ⴱⵕⵔⴰ 

 ⴰⴼⵉⵍⵎ ⵏ ⵥⵕⴰⵢⴼⴰ ⴳ ⵢⵓⵜⵢⵓⴱ

 ⵉⵙⴰⵖⵓⵍⵏ